האם נכון לשמור על זכות השתיקה בחקירה?
כולנו מכירים את זכות השתיקה ומודעים לאפשרות של נחקר לבחור שלא לדבר בכדי לא להפליל את עצמו. אמנם יש יתרונות לשמירה על זכות השתיקה במטרה שלא להפליל את עצמכם, אך יש להיות מודעים לכך שכאשר אתם בוחרים לנצל זכות זו שלא במקום, אתם למעשה גורמים בעקיפין להרעה במצבכם. נחקר שמשתמש בזכות השתיקה מסתכן בכך ששתיקתו תהווה אינדיקציה לאשמתו, ובכך למעשה תחזק את החשדות כנגדו. כדי שלא לגרום לעצמך נזק כאשר אתה בוחר להשתמש בזכות השתיקה יש להתייעץ בעורך דין פלילי בטרם תעשה זאת.
he
זומנתי לחקירה בטלפון - האם חובה עלי להגיע?
אין במדינת ישראל חוק הקובע שהימנעות מלהתייצב לחקירה מהווה עבירה פלילית. משכך, המצב כיום הוא שאין על אדם חובה להתייצב לחקירה משטרתית, בין אם הזימון נעשה טלפונית ובין אם בכתב, בין אם מדובר בחשוד ובין אם מדובר בעד. משום כך, הימנעות מהתייצבות לחקירה בנסיבות אלו, אף שלכאורה אינה מהווה מעשה של "אזרחות טובה", עדיין אין בה כדי להקים עבירה פלילית מסוג שיבוש הליכי משפט, הפרעה לשוטר במילוי תפקידו וכדומה. יחד עם זאת, לא מומלץ להתחמק מהזמנת המשטרה לחקירה שכן הדבר כשלעצמו מחשיד ולרוב מיותר.
he
מדוע חשוב להיוועץ בעורך דין פלילי לפני חקירה?
החקירה המשטרתית היא השלב הראשון בהליך הפלילי שעלול להיות סבוך וממושך. טעויות שנעשות בשלב התחלתי זה יכולות להשפיע על כל שלבי התיק הפלילי, להשפיע לשלילה על יחס החוקרים לחשוד, ובמקרים מסוימים יכולות גם לחרוץ את גורלו של הנחקר. את השפעתן של חלק מן הטעויות הנעשות במהלך החקירה יוכל עורך דין פלילי למזער, אולם לא תמיד ניתן לשקם את הנזק הנגרם לחשוד בשל התנהלות לא נכונה בחקירה.
he
מהי חקירה במשטרה?
חקירה משטרתית נפתחת כאשר המשטרה חושדת שאדם ביצע עבירה פלילית. החקירה מהווה את הבסיס למשפט שיתנהל במידה והתיק יבשיל לכדי הגשת כתב אישום. במהלך החקירה במשטרה נאספות ראיות, נבדקות עובדות, ונבחנות תגובותיו של הנחקר. כל דבר שתבחר לומר או לא לומר יימדד ויישקל כאשר גורמי החקירה ישקלו אם להעביר את התיק לתביעה עם המלצה להגיש כתב אישום, או לסגור את התיק.
he